După ce a fost naturalizat în 2001, Gerald Asamoah a devenit primul fotbalist de origine africană care a fost selecționat pentru naționala Germaniei. A debutat la echipa națională la data de 29 mai 2001 într-un meci amical împotriva Slovaciei. Asamoah a făcut parte din lotul Germaniei pentru Cupa Mondială din 2002 în Japonia și Coreea de Sud, unde a fost folosit în trei meciuri, din șaisprezecimi, semifinale și în finala pierdută în fața Braziliei, în toate intrând din postura de rezervă. La Cupa Confederațiilor din 2005 Asamoah a intrat în fiecare meci disputat de Germania. Apoi la Cupa Mondială din 2006, a fost de asemenea, în lotul Germaniei și a jucat un singur meci, contra Ecuadorului .